-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

การประกอบธุรกิจของแต่ละสายผลิตภัณฑ์จำแนกตามกลุ่มธุรกิจหลัก 6 กลุ่ม ดังนี้

  บรรจุภัณฑ์

1. บริษัท อุตสาหกรรมทำเครื่องแก้วไทย จำกัด (มหาชน)

(1) ลักษณะผลิตภัณฑ์หรือบริการ

เป็นผู้ผลิตและจำหน่ายขวดแก้ว รายได้หลักของบริษัทประมาณร้อยละ 95
ได้จากการจำหน่ายขวดแก้วให้แก่อุตสาหกรรมขนาดใหญ่ภายในประเทศ เช่น เบียร์ สุรา น้ำอัดลม
เครื่องดื่มเพื่อบำรุงกำลัง อาหารและยา เป็นต้น โดยร้อยละ 99
จัดจำหน่ายผ่านฝ่ายผลิตภัณฑ์เครื่องแก้วบริษัท เบอร์ลี่ ยุคเกอร์ จำกัด (มหาชน) เช่น เบียร์ช้าง
เบียร์สิงห์ เบียร์ไฮเนเก้น ขวดสุรา เช่น สุราแม่โขง
แสงโสม หงส์ทอง สิมิลัน จอห์นนี่ วอล์คเกอร์ แบล็คแคท ขวดโซดาช้าง ขวดน้ำอัดลม เช่น เป๊ปซี่
โค้ก สไปรท์ แฟนต้า ซันเครส ขวดเครื่องดื่มกระทิงแดง เอ็ม-150 คาราบาวแดง
ขวดเครื่องดื่มเกลือแร่สปอนเซอร์ ขวดเภสัชภัณฑ์ ขวดวัคซีน ขวดน้ำเกลือ ขวดซอสปรุงรส
ขวดบรรจุอาหาร เช่น เนสกาแฟ
โอวัลติน ซุปไก่สกัดและรังนกแบรนด์ น้ำหวานเฮลซ์บลูบอย แยมเบสท์ฟู้ดส์
ซอสมะเขือเทศโรซ่าและไฮนซ์ ซอสพริก น้ำปลาตราปลาหมึกและทิพรส ซอสปรุงรสตราแม่ครัว
ภูเขาทอง หยั่นหว่อหยุ่น อ.ส.ร. แมกกี้ และง่วนเชียง เป็นต้น มีเพียงร้อยละ 1
เป็นสินค้าที่ส่งขายให้ลูกค้าต่างประเทศโดยบริษัทเอง

(2) การตลาดและภาวะการแข่งขัน

(ก) ปัจจุบันจากที่กลุ่มบริษัท ไทยเจริญ คอมเมอร์เชียล กรุ๊ป ลูกค้ารายใหญ่ที่สุดของบริษัท
ได้เข้ามาเป็นผู้ถือหุ้นรายใหญ่ของบริษัท
นโยบายของบริษัทยังคงเน้นเรื่องการคงไว้ซึ่งการดูแลลูกค้าเดิม ทั้งด้านปริมาณและคุณภาพ
นโยบายการหาตลาดเพิ่มจากต่างประเทศ รวมทั้งการรองรับ
การขยายตัวทางด้านลูกค้ากลุ่มอาหาร บริษัทจึงได้พัฒนาปรับเปลี่ยนมาตรฐานระบบบริหารคุณภาพ
จาก
มาตรฐาน ISO 9002:1994 ปรับเป็น ISO 9001:2000
เพื่อมุ่งสร้างความเชื่อมั่นและความพึงพอใจสูงสุดแก่
ลูกค้าบริษัท โดยได้ขยายสายการผลิตบรรจุภัณฑ์อาหารที่ต้องมีความสะอาดถูกหลักอนามัย
มีสายการผลิตในห้องควบคุมอุณหภูมิและมลพิษ ลูกค้ารายใหญ่ของบริษัทได้แก่ กลุ่มเบียร์ เช่น
เบียร์ช้าง
ไฮเนเก้น มิทไวด้า อาซาฮี กลุ่มสุรา เช่น แม่โขง แสงโสม แบล็คแคท วี.โอ. จอห์นนี่
วอล์คเกอร์-1 คูลอฟ
ไวน์คูลเลอร์ เช่น สปาย คูลเลอร์คลับ เครื่องดื่มบำรุงกำลัง เช่น สปอนเซอร์ กระทิงแดง
คาราบาวแดง
เอ็ม-150 น้ำอัดลม เช่น สไปรท์ โค้ก แฟนต้า ชเวปส์ เป็ปซี่ เซเว่น-อัพ มิรินด้า เนสที อาร์ซี
โคลา
ซันเครส โซดาและน้ำดื่มช้าง กลุ่มอาหาร เช่น แบรนด์ วีต้า เบซซ์ เฮลซ์บลูบอย โอวัลติน
เนสกาแฟ
กลุ่มซอสปรุงรส เช่น แม่ประนอม ครัวสยาม ง่วนเชียง โรซ่า ภูเขาทอง ช้อยส์ พันท้ายนรสิงห์
อ.ส.ร. แม็กกี้ ชาวเกาะ แม่พลอย เด็กสมบูรณ์ แม่ครัว ฉลากทอง ปลาหมึก สินธุ์สมุทร ไฮนซ์
ยูเอฟซี แม่ศรี ตะไคร้ ม้าบินสำเภาทอง สุขุมพานิช ดอยคำ อิมพีเรียล ทิพรส หยั่นหว่อหยุ่น
ซอสหอยนางรม ศรีราชาพานิช สุรีย์
อินเตอร์ฟู้ดส์ มรดก เอ็กซ์โซติก ฟู้ด เวชพงศ์ กลุ่มเภสัชภัณฑ์ เช่น วิทยาศรม พารา ซาร่า
เพ็ญภาค เป็นต้น

(ข) สภาพการแข่งขันภายในอุตสาหกรรม

เนื่องจากอุตสาหกรรมผลิตขวดแก้วเป็นธุรกิจที่ใช้เงินลงทุนและเทคโนโลยีสูงมาก
ทำให้ผู้ผลิตรายใหม่ที่จะเข้ามาในอุตสาหกรรมนี้ได้ยาก ในประเทศไทยมีผู้ผลิตรายใหญ่ใน
อุตสาหกรรมผลิตขวดแก้วเพียง 4 ราย บริษัทมีส่วนแบ่งการตลาดอยู่ที่ประมาณร้อยละ 45
ผู้ผลิตแต่ละรายต่างมีลูกค้าของตนเองเป็นหลัก
การวางแผนการขายและจัดส่งสินค้าให้เพียงพอกับการผลิตที่ผลิตตลอด 24
ชั่วโมงตลอดทั้งปีนับเป็นสิ่งสำคัญ
การนำเข้าขวดแก้วจากต่างประเทศมีต้นทุนค่าขนส่งและอัตราภาษีนำเข้าที่สูง
ทำให้ไม่มีการแข่งขันจากภายนอกประเทศ ในด้านการแข่งขันจากบรรจุภัณฑ์อื่น เช่น
กระป๋องอลูมิเนียม ขวดพลาสติกและกล่องกระดาษนั้น ขวดแก้วจะได้เปรียบที่สำคัญคือ
ไม่ทำปฏิกิริยากับผลิตภัณฑ์ที่บรรจุ มีความปลอดภัยสูง
ช่วยลดต้นทุนของสินค้าสำเร็จรูปเนื่องจากสามารถนำกลับมาใช้บรรจุใหม่ได้
หลายรอบ อีกทั้งเป็นการเพิ่มมูลค่าและภาพพจน์ของสินค้า
บริษัทได้มีพันธะสัญญาในเรื่องการได้รับความช่วยเหลือและถ่ายทอดเทคโนโลยีต่าง ๆ
ที่ทำไว้กับบริษัท ACI Operations Pty Limited
ประเทศออสเตรเลีย และบริษัท Owens-Illinois ประเทศสหรัฐอเมริกา
ซึ่งมีเทคโนโลยีเกี่ยวกับเครื่องจักรและอุปกรณ์อันทันสมัย

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 2 แห่ง แต่ละโรงประกอบด้วย ที่ดิน อาคารสำนักงาน อาคารโรงงาน
คลังสินค้า เครื่องจักรและอุปกรณ์ต่าง ๆ โรงงานที่ 1 หรือโรงงานราษฎร์บูรณะ ตั้งอยู่เลขที่ 15
หมู่ 1 ถนนราษฎร์บูรณะ แขวงราษฎร์บูรณะ กรุงเทพฯ มีกำลังการผลิต 730 ตันหลอมต่อวัน
โรงงานที่ 2 หรือโรงงานบางพลี ตั้งอยู่เลขที่ 78 หมู่ 9 ซอยวัดศรีวารีน้อย ถนนบางนา-ตราด
กม. 18 ตำบลหนองปรือ อำเภอบางพลี จังหวัดสมุทรปราการ มีกำลังการผลิต 1,310
ตันหลอมต่อวัน แต่ละโรงงานได้ติดตั้งอุปกรณ์และเครื่องจักรที่ใช้ในการผลิตที่สำคัญ ๆ ได้แก่
เครื่องผสมวัตถุดิบ เตาหลอมแก้ว เครื่องขึ้นรูป รางอบ เครื่องตรวจสอบคุณภาพและบรรจุหีบห่อ
ซึ่งเป็นทรัพย์สินที่มีอายุใช้งานยาวนาน

กำลังการผลิตและปริมาณการผลิต

บริษัทเป็นโรงงานที่ทำการผลิตตลอด 24 ชั่วโมง แบ่งออกเป็น 3 กะ ๆ ละ
8 ชั่วโมง โดยมีรายละเอียดการผลิตในระยะ 3 ปีที่ผ่านมาดังนี้

  ------------------------------------ ----------- ----------- -----------
                                       2547        2546        2545

  กำลังการผลิตเต็มที่ (หน่วย : ตัน)           672,030     641,900     620,500

  ปริมาณการผลิตจริง (หน่วย : ตัน)           623,104     593,294     478,641

  การใช้กำลังการผลิต (ร้อยละ)              92.7        92.4        77.1

  อัตราเพิ่มของปริมาณการผลิต (ร้อยละ)        5           24          10.7
  ------------------------------------ ----------- ----------- -----------

วัตถุดิบที่ใช้ในการผลิต

วัตถุดิบที่ใช้ในการผลิต โดยปริมาณ ร้อยละ 90 และร้อยละ 61
โดยมูลค่าได้จากแหล่งกำเนิดภายในประเทศ
บริษัทมีนโยบายที่จะจัดหาวัตถุดิบจากแหล่งภายในประเทศเพื่อทดแทนวัตถุดิบจากต่างประเทศ
อย่างไรก็ตามวัตถุดิบหลายชนิดจำเป็นต้องสั่งซื้อจากต่างประเทศเพราะยังไม่มี
ในประเทศหรือมีปริมาณไม่เพียงพอ และบางชนิดคุณภาพยังไม่ได้มาตรฐาน วัตถุดิบภายในประเทศ
ได้แก่ ทรายแก้ว หินปูน เฟลด์สปาร์ โดโลไมท์ เศษแก้ว วัตถุดิบจากต่างประเทศ ได้แก่ โซดาแอช
ซอลท์เคค
แคลไซด์อลูมีน่า โค๊คดัสท์ ซิลิเนียม โคลอลท์ ไออ้อน โครไมท์ ไออ้อนออกไซด์ มีมูลค่านำเข้ารวม
271 ล้านบาท วัตถุดิบนำเข้าที่มีมูลค่าสูง ได้แก่ โซดาแอช มีมูลค่านำเข้า 258 ล้านบาท
ปัญหาวัตถุดิบนำเข้า
ในปัจจุบันมี 2 ปัจจัยคือ 1) สภาวะราคาวัตถุดิบไม่คงที่ เนื่องจากมีความผันผวนเรื่องค่าเงิน
อีกทั้งผลกระทบจากต้นทุนการขนส่งที่ภาครัฐบาลได้ประกาศบังคับให้น้ำหนักบรรทุกรวมไม่เกิน 26
ตันต่อคันรถ และ
2) ปัญหาการขาดแคลนวัตถุดิบคือ โครไมท์ และ ซิลิเนียม
มีการสั่งซื้อจากประเทศจีนจำนวนมากผิดปกติ
จึงทำให้ราคาสูงขึ้นอย่างผิดปกติและจำนวนจำกัด วัตถุดิบในการผลิตแบ่งออกเป็นวัตถุดิบหลักใน
การผลิตแก้ว วัตถุดิบเสริมในการผลิตแก้วและสีพิมพ์ขวดหรือสลากติดขวด วัตถุดิบหลักได้แก่
ทรายแก้ว
หินปูน โซดาแอช เฟลด์สปาร์ วัตถุดิบเสริม
ซึ่งเป็นวัตถุดิบที่ช่วยเร่งปฏิกิริยาทางเคมีและทำให้แก้วเป็นสีต่าง ๆ ตามความต้องการ ได้แก่
โซเดี่ยมซัลเฟต (ซอลท์เคค) ถ่าน (โค๊คดัสท์) สนิมเหล็ก (ไออ้อนอ็อกไซด์) ไออ้อนโครไมท์
ซิลิเนี่ยม โคบอลท์ โซเดี่ยมไนเตรด แอนติโมนี ไตรอ็อกไซด์ วัตถุดิบทดแทน
ปัจจุบันบริษัทใช้หินโดโลไมท์ทดแทนหินปูนบางส่วน ใช้แคลไซด์อลูมีน่า ทดแทนเฟลด์สปาร์บางส่วน
นอกจากนี้บริษัทได้ใช้เศษแก้วจากขวดใช้แล้วนำมาใช้ใหม่เพื่อทดแทนวัตถุดิบธรรมชาติ
ปัจจุบันไม่มีวัตถุดิบชนิดใด
มีมูลค่าต้นทุนมากกว่าร้อยละ 50 ของต้นทุนวัตถุดิบทั้งหมด
บริษัทมีผู้จำหน่ายวัตถุดิบให้แก่บริษัทหลายราย
จึงสามารถเลือกซื้อจากผู้จำหน่ายที่เสนอเงื่อนไขและบริการที่ดีที่สุดให้แก่บริษัท ผู้จำหน่ายที่จำหน่าย
วัตถุดิบให้แก่บริษัทที่มีมูลค่าเป็นสัดส่วนมากกว่าร้อยละ 30 ของต้นทุนวัตถุดิบทั้งหมด ได้แก่บริษัท
เบอร์ลี่ เอเชียติ๊ก โซดา จำกัด

การใช้เทคโนโลยีในการผลิต

เทคโนโลยีทางการผลิตที่ก้าวหน้าและเครื่องจักรอันทันสมัย จากสองบริษัทพันธมิตร คือ บริษัท
Australian Consolidated Industries และบริษัท Owens-Illinois
ซึ่งเป็นผู้ให้การสนับสนุนเทคโนโลยีทางการผลิตที่ก้าวหน้าและเครื่องจักรที่ทันสมัย
ช่วยให้บริษัทมีความเชี่ยวชาญในการผลิตขวดแก้วส่งให้แก่อุตสาหกรรมต่าง ๆ
การใช้เทคโนโลยีในการผลิตขวดให้มีน้ำหนักเบา (Light Weight Technology)
ทำให้ปริมาณการใช้วัตถุดิบต่อขวดลดลงโดยยังคงคุณสมบัติในการบรรจุได้เหมือนเดิมและความแข็งแรงของขวดได้ตามเกณฑ์มาตรฐาน
ในส่วนของการผลิตบรรจุภัณฑ์แก้วสำหรับเบียร์ เครื่องดื่มเพื่อสุขภาพ น้ำเกลือแร่ อาหาร วิสกี้
น้ำอัดลม น้ำดื่ม โซดา ไวน์ ขวดยาและภาชนะแก้ว
บริษัทเป็นผู้ผลิตบรรจุภัณฑ์แก้วรายแรกของประเทศที่ได้รับใบรับรองระบบคุณภาพมาตรฐาน ISO
9002 บริษัทได้ทำการปรับเปลี่ยนมาตรฐานระบบบริหารคุณภาพจากมาตรฐาน ISO 9002 ฉบับปี
1994 เป็น ISO 9001 ฉบับปี 2000
ได้เริ่มประยุกต์ใช้มาตรฐานใหม่นี้ทั่วทั้งองค์กรตั้งแต่เดือนพฤศจิกายน 2544 เป็นต้นมา และได้รับ
การรับรองระบบบริหารคุณภาพ ISO 9001 ฉบับปี 2000 เมื่อปี 2545 จากสถาบันเดียวกัน

(2) ผลกระทบต่อสิ่งแวดล้อม

บริษัทเชื่อมั่นว่ามาตรการการจัดการด้านสิ่งแวดล้อมที่ดีจะส่งผลดีต่อคุณภาพชีวิต สุขภาพ
ความปลอดภัยของพนักงาน และชุมชนบริเวณใกล้เคียง ทั้งนี้บริษัทมีการควบคุมและ
ตรวจสอบกรรมวิธีการบำบัดน้ำเสีย
อากาศเสียและของเสียออกจากโรงงานอุตสาหกรรมตามมาตรฐาน
ที่กฎหมายกำหนด การผลิตขวดแก้วจำเป็นต้องใช้ทรัพยากรธรรมชาติจำนวนมาก
แต่สามารถนำภาชนะแก้วกลับมาแปรรูปใหม่ได้ตลอดเวลาโดยปราศจากอันตรายต่อสุขภาพของผู้บริโภค
โดยที่คุณสมบัติและ
คุณภาพไม่เปลี่ยนแปลงไปจากเดิม บริษัทเป็นผู้นำในการหมุนเวียนนำเศษแก้วกลับมาแปรรูปเป็น
บรรจุภัณฑ์แก้วได้ปีละกว่า 366,000 ตันต่อปี การหมุนเวียนแก้วกลับมาใช้ช่วยลดปริมาณขยะ
รักษาทรัพยากรธรรมชาติ และประหยัดพลังงาน

(4) งานที่ยังไม่ได้ส่งมอบ (ไม่มี)

สินค้าอุปโภคบริโภค

1.  บริษัท เบอร์ลี่ ยุคเกอร์ เซลล็อกซ์ จำกัด

(1) ลักษณะผลิตภัณฑ์หรือบริการ

ดำเนินธุรกิจการผลิตและจัดจำหน่ายผลิตภัณฑ์กระดาษอนามัย เช่น กระดาษชำระ
กระดาษเช็ดหน้าและกระดาษเช็ดมือ ที่ใช้ในครัวเรือนหรือสถานที่ต่าง ๆ เช่น โรงพยาบาล
โรงงาน สถานที่ทำงาน เป็นต้น ทั้งในประเทศและต่างประเทศในแถบเอเซียอาคเนย์
ทำการผลิตเพื่อตราสินค้าของตนเองและผลิตตราสินค้าให้บุคคลภายนอก
โดยการจัดจำหน่ายเองเป็นหลักทั้งตลาดในและต่างประเทศ
สำนักงานบริษัทตั้งอยู่ที่อาคารเบอร์ลี่ ยุคเกอร์ ชั้น 11 เลขที่ 99 ซอยรูเบีย ถนนสุขุมวิท 42
แขวงพระโขนง เขตคลองเตย กรุงเทพฯ 10110 โรงงานตั้งอยู่เลขที่ 330 หมู่ 9 ซอยร่วมใจ
ถนนบางนา-ตราด กม. 19
ตำบลบางโฉลง อำเภอบางพลี จังหวัดสมุทรปราการ ความสามารถในการผลิต 27,000 ตันต่อปี
หรือคิดเป็นร้อยละ 38.6 ของการผลิตกระดาษอนามัยในประเทศ
โดยมีส่วนแบ่งการตลาดในประเทศเป็นร้อยละ 36

(2) การตลาดและภาวะการแข่งขัน

(1) บริษัททำการผลิตกระดาษอนามัยที่เป็นตราของตนเอง 4 ตราสินค้า คือตรา “เซลล็อกซ์” และ
    “ดิออน” จะมุ่งเน้นกลุ่มเป้าหมายในระดับสูง “ซิลค์” เป็นสินค้าที่มีกลุ่มเป้าหมาย
    ระดับกลางซึ่งถือเป็นกลุ่มเป้าหมายหลักในตลาด “เบลล์” เจาะกลุ่มเป้าหมายในกลุ่มประหยัด
    ในรอบปี 2547
    บริษัทต้องเผชิญกับภาวะการแข่งขันด้านราคาทั้งจากภายในประเทศและจากผู้นำเข้าจากต่างประเทศ
    บริษัทยังคงสามารถรักษาความเป็นผู้นำตลาดเชิงปริมาณกลุ่มสินค้าประเภทกระดาษชำระสืบเนื่องต่อจากปีที่แล้ว
    โดยมีส่วนแบ่งการตลาดเป็นร้อยละ 36
    และมีตำแหน่งทางการตลาดเป็นอันดับสองในสินค้าประเภทกระดาษเช็ดหน้า
    โดยมีส่วนแบ่งการตลาดร้อยละ 17 อีกทั้งยังคงความเป็นผู้นำทางการตลาดในกลุ่มลูกค้าสถาบัน
    มีส่วนแบ่งการตลาดร้อยละ 46
    และได้ขยายช่องทางการจัดจำหน่ายไปยังกลุ่มตลาดต่างประเทศ
    ในแถบเอเซียมากขึ้น

(2) สภาพการแข่งขันภายในอุตสาหกรรม

ผู้ผลิตและจำหน่ายที่อยู่ในระดับเดียวกันกับบริษัทและภาวะการแข่งขัน

  -------------- -------------------------------------- ------------------
  กลุ่มคุณภาพสินค้า   บริษัทคู่แข่งขัน                             ภาวะการแข่งขัน

  ดีเยี่ยม          บริษัท คิมเบอร์ลี่ คล๊าก                      ปานกลาง

  ดี              บริษัท คิมเบอร์ลี่ คล๊าก บริษัท ธนธาร           รุนแรง

  ประหยัด         บริษัท คิมเบอร์ลี่ คล๊าก บริษัท วังขนาย บริษัท     รุนแรง
                 ธนธาร                                  

  สุดประหยัด       บริษัท คิมเบอร์ลี่ คล๊าก บริษัท ธนธาร           ปานกลาง
  -------------- -------------------------------------- ------------------

สำหรับปัจจัยที่มีผลกระทบต่อโอกาสหรือข้อจำกัดในการประกอบธุรกิจนั้น
เนื่องจากธุรกิจกระดาษอนามัยเป็นธุรกิจที่มีการแข่งขันสูงมาก และวัตถุดิบที่สำคัญคือ
เยื่อกระดาษก็มักจะมีความผันผวนในด้านราคา
ค่อนข้างมาก

(3) การจัดหาผลิตภัณฑ์หรือบริการ

(ก) สำนักงานตั้งอยู่ที่อาคารเบอร์ลี่ ยุคเกอร์ ชั้น 11 เลขที่ 99 ซอยรูเบีย
ถนนสุขุมวิท 42 แขวงพระโขนง เขตคลองเตย กรุงเทพ 10110 โรงงานตั้งอยู่เลขที่ 330 หมู่ 9
ซอยร่วมใจ ถนนบางนา-ตราด กม. 19 ตำบลบางโฉลง อำเภอบางพลี จังหวัดสมุทรปราการ

กำลังการผลิตและปริมาณการผลิต

ในปี 2547 บริษัทมี กำลังการผลิต 28,450 ตัน ปริมาณการผลิตจริง 27,000 ตัน
จำนวนกะที่ผลิตได้ 3 จำนวนกะที่ผลิตจริง 3 การซื้อเครื่องจักรกระทำในรูป turn key
ซึ่งรวมถึงบริการด้านเดินเครื่อง การฝึกอบรมพนักงาน
โดยเครื่องจักรเหล่านี้มีความทันสมัยและมีกำลังเพียงพอกับความต้องการของตลาด
สามารถผลิตสินค้าคุณภาพระดับสากลทัดเทียมกับผู้ผลิตจากประเทศในทวีปยุโรปและอเมริกา

วัตถุดิบที่ใช้ในการผลิต

เยื่อกระดาษเป็นวัตถุดิบที่สำคัญโดยบริษัทใช้เยื่อใยสั้นจากในประเทศร้อยละ 70 - 75
ใช้เยื่อใยยาวจากต่างประเทศร้อยละ 25 - 30 ผู้จำหน่ายเยื่อใยสั้นได้แก่ บริษัท แอ๊ดวานซ์
อะโกร จำกัด และบริษัท ฟีนิกซ์ พัลพ์ แอนด์ เปเปอร์ จำกัด
สำหรับเยื่อใยยาวซื้อจากผู้ผลิตในประเทศแคนาดาและ
นิวซีแลนด์เป็นส่วนใหญ่ สัดส่วนการซื้อวัตถุดิบในประเทศและต่างประเทศเป็น 3:1

การใช้เทคโนโลยีในการผลิต

เครื่องจักรสำคัญ ๆ ที่ใช้ในการผลิตและแปรรูปการผลิตนำเข้าจากต่างประเทศ เช่น
ประเทศอิตาลีและญี่ปุ่น การเปลี่ยนแปลงทางเทคโนโลยี เช่น
การใช้เครื่องมือควบคุมการผลิตระบบคอมพิวเตอร์หรือการอบแห้งด้วยความร้อนจากก๊าซธรรมชาติมีผลต่อการใช้วัตถุดิบน้อยมาก
นอกจากนี้
บริษัทยังมีบุคลากรที่มีประสบการณ์ความรู้ในงานเกี่ยวกับกระดาษอนามัยเป็นระยะเวลานานนับสิบปี
โดยส่วนใหญ่เคยทำงานกับบริษัทกระดาษอนามัยชั้นนำของประเทศอุตสาหกรรมมาแล้ว

(ข) ผลกระทบต่อสิ่งแวดล้อม

บริษัทได้มีการติดตั้งเครื่องจักรขจัดน้ำเสียที่ทันสมัยออกแบบโดยบริษัทจากประเทศญี่ปุ่น
ซึ่งสามารถทำความสะอาดน้ำทิ้งให้สามารถนำกลับไปใช้ในกระบวนการผลิตทั้งหมด
โดยไม่มีการระบายน้ำเสียออกสู่ภายนอกโรงงานเลย (Zero discharge)

(4) งานที่ยังไม่ได้ส่งมอบ (ไม่มี)

2. บริษัท เบอร์ลี่ ยุคเกอร์ ฟู้ดส์ จำกัด

 (1) ลักษณะผลิตภัณฑ์หรือบริการ

 ผลิต การตลาดและจัดจำหน่าย สินค้าประเภทขนมขบเคี้ยว มันผสมทอดกรอบเคลือบเนยคาราเมล และข้าวโพดเคลือบเนยคาราเมล ภายใต้ชื่อ “ปาร์ตี้” มันฝรั่งทอดกรอบ “เทสโต” ขนมกรอบเคลือบรสช็อคโกแลต “แคมปัส” แป้งมันฝรั่งทอดกรอบ “แดนดี้” และ ข้าวอบกรอบปรุงรส “โดโซะ”

(2) การตลาดและภาวะการแข่งขัน

(ก) บริษัทเน้นในคุณภาพของผลิตภัณฑ์ ต้องได้คุณภาพตามมาตรฐานที่สม่ำเสมอ
มีความสดใหม่ของสินค้าในตลาดโดยการใช้เทคโนโลยีที่ทันสมัย บรรจุภัณฑ์ที่ดี
และมีการฝึกอบรมพนักงานอยู่ตลอดเวลา การพัฒนาผลิตภัณฑ์ใหม่อย่างต่อเนื่อง ในปี 2547
บริษัทได้วางตลาดสินค้าใหม่คือ มันฝรั่ง “เทสโต” รสปูผัดผงกะหรี่
และรสโอเรียนทอลเปปเปอร์ซอส ขนมข้าวอบกรอบปรุงรส “โดโซะ” รสใหม่ “สวีทชิลลี่”
นอกจากนี้ได้เน้นทำกิจกรรมส่งเสริมการขายให้กับผู้บริโภค เช่น แจกของแถมและ
ลดราคา เป็นต้น บริษัทดำเนินกิจกรรมด้านการตลาดและจัดจำหน่ายทุกช่องทางจัดจำหน่ายยกเว้น
ร้านค้าย่อยต่าง ๆ ข้อจำกัดในการประกอบธุรกิจคือการนำเข้าหัวพันธุ์มันฝรั่งเพื่อใช้ในการปลูก
ต้องอยู่
ภายใต้การจัดสรรโควต้าของกระทรวงพาณิชย์
รวมทั้งต้องอยู่ภายใต้ข้อตกลงทางการค้าขององค์การค้าโลก (WTO/World Trade
Organization)

(2) สภาพการแข่งขันภายในอุตสาหกรรม

ปัจจุบันมีผู้ประกอบการแข่งขันในตลาดขนมขบเคี้ยวเป็นจำนวนมาก และมีตราสินค้าในตลาดมาก
ทำให้ตลาดเปราะบางและขาดความจงรักภักดีในตราสินค้า เป็นเหตุให้ผู้ผลิต
ส่วนใหญ่ต้องใช้วิธีการโฆษณาและส่งเสริมการขายอย่างเต็มที่ในปี 2547 ที่สำคัญมากได้แก่
การลดราคา การแจกของพรีเมี่ยมในซอง และการออกผลิตภัณฑ์รสชาติใหม่ ๆ
ซึ่งคาดว่ากิจกรรมเหล่านี้จะยังคงเป็น
กิจกรรมทางการตลาดที่จะนำมาปฏิบัติมากขึ้นในปีต่อ ๆ ไป
ซึ่งคาดว่าจะมีอัตราการเติบโตประมาณร้อยละ 10 - 15
บริษัทได้ตั้งเป้าหมายการเติบโตของสินค้ามันฝรั่งทอดกรอบของบริษัทไว้ที่ร้อยละ 20
เพื่อรองรับการเติบโตดังกล่าว
บริษัทกำลังดำเนินการขยายพื้นที่การปลูกมันฝรั่งรวมถึงสถานที่ในการจัดเก็บมันฝรั่งสด
เพื่อให้มีวัตถุดิบเพียงพอในการผลิตได้ตลอดทั้งปี
การวางตลาดรสชาติใหม่รวมทั้งการโฆษณาและส่งเสริม
การขายจะยังคงทำอย่างต่อเนื่อง ถึงแม้การแข่งขันในตลาดจะยังคงทวีความรุนแรง
รวมถึงผู้ผลิตและ
ผลิตภัณฑ์ใหม่ ๆ ที่เพิ่มขึ้น
บริษัทเชื่อมั่นว่าจะเติบโตต่อไปด้วยความมั่นคงและก้าวขึ้นสู่การเป็นผู้นำตลาดอันดับหนึ่งในอนาคต

(3) การจัดหาผลิตภัณฑ์หรือบริการ

(ก) โรงงานมีพื้นที่ประมาณ 15.2 ไร่ พื้นที่ของอาคารสำนักงาน โรงงานและ
คลังสินค้ารวมกันประมาณ 10,000 ตารางเมตร ตั้งอยู่เลขที่ 225/10 หมู่ 1
นิคมอุตสาหกรรมเทพารักษ์
ตำบลบางเสาธง กิ่งอำเภอบางเสาธง จังหวัดสมุทรปราการ สำนักงานตั้งอยู่ที่อาคารเบอร์ลี่
ยุคเกอร์ ชั้น 2 เลขที่ 99 ซอยรูเบีย ถนนสุขุมวิท 42 แขวงพระโขนง เขตคลองเตย กรุงเทพ
10110

กำลังการผลิตและปริมาณการผลิต

ในปี 2547 บริษัทมีกำลังผลิต 11,677 ตัน ปริมาณการผลิต 7,604 ตัน และการ
ใช้กำลังการผลิตร้อยละ 65 บริษัทได้ว่าจ้างบริษัท กวางเจาหวันหวันฟู้ดส์ จำกัด ณ
สาธารณรัฐประชาชนจีน ในฐานะหุ้นส่วนทางธุรกิจระยะยาว ให้ผลิตข้าวอบกรอบ “โดโซะ”
และนำเข้ามาจำหน่ายในประเทศ ควบคู่ไปกับสินค้าอื่น ๆ ที่บริษัทผลิตเอง

วัตถุดิบที่ใช้ในการผลิต

ส่วนใหญ่เป็นผลผลิตจากเกษตร ซึ่งเป็นการนำผลผลิตทางเกษตรมาแปรรูปเพื่อเพิ่มมูลค่า
และเป็นการส่งเสริมอาชีพให้เกษตรกร โดยบริษัทมีการส่งเสริมการปลูกมันฝรั่งแบบครบวงจร
โดยจัดหาหัวพันธุ์ ปุ๋ยและเคมี ให้เกษตรกรยืมและประกันราคารับซื้อคืน วัตถุดิบภายในประเทศ
ได้แก่
มันเทศ มันฝรั่ง แป้งมันสำปะหลัง น้ำมันปาล์ม น้ำตาลทราย บรรจุภัณฑ์ วัตถุดิบจากต่างประเทศ
ได้แก่ แป้งสาลี เนย เครื่องปรุงรส

การใช้เทคโนโลยีในการผลิต

ปัจจุบันบริษัทได้รับใบรับรองการวิเคราะห์อันตรายและจุดวิกฤติที่ต้องควบคุม
ในการผลิตอาหาร HACCP และใบรับรองระบบคุณภาพมาตรฐาน ISO 9001:2000 จาก SGS และ
UKAS (United Kingdom Accreditation Services) กับ NAC (The National
Accreditation Council of Thailand)

(ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียออกมาจากกระบวนการผลิต
ซึ่งบริษัทได้มีการติดตั้งเครื่องบำบัดน้ำเสียให้ได้มาตรฐาน ก่อนปล่อยไปสู่ระบบบำบัดน้ำเสียส่วนกลาง

(4) งานที่ยังไม่ได้ส่งมอบ (ไม่มี)

3. บริษัท รูเบียอุตสาหกรรม จำกัด

(1) ลักษณะผลิตภัณฑ์หรือบริการ

ทำการผลิตเพื่อจำหน่ายและรับจ้างผลิตสินค้าจำพวก สบู่ เครื่องสำอาง เครื่องใช้ส่วนตัว และลูกอม

(2) การตลาดและภาวะการแข่งขัน

(ก) บริษัทเน้นการผลิตโดยยึดหลักคุณภาพ จะต้องตรงตามที่ตกลงกันไว้กับลูกค้า
โดยเฉพาะในเรื่องความสะอาด สุขอนามัยและเคร่งครัดตามกฎจีเอ็มพี และ ISO 9002
ด้านการตลาดของผลิตภัณฑ์สบู่นกแก้วและสบู่เลอเวียซึ่งเป็นตราของบริษัทเอง
เน้นในเรื่องคุณภาพและภาพลักษณ์ที่ดี
ในขณะที่ตั้งราคาต่ำกว่าคู่แข่งในระดับคุณภาพเดียวกันร้อยละ 5 - 10
จุดเด่นคือเป็นสินค้าคุณภาพมาตรฐานราคายุติธรรม เป็นสินค้าของคนไทย
จุดด้อยคือมีภาพลักษณ์เป็นสินค้าในประเทศ ลูกค้าหลักที่เป็นผู้แทนจำหน่ายคือบริษัท บีเจซี มาร์เก็ตติ้ง
จำกัด และลูกค้าว่าจ้างผลิต ได้แก่ บริษัท เอวอน คอสเมติคส์ จำกัด บริษัท คราฟท์ ฟู้ดส์
(ประเทศไทย) จำกัด บริษัท จอห์นสัน แอนด์ จอห์นสัน (ไทย) จำกัด เป็นต้น

(ข) สภาพการแข่งขันภายในอุตสาหกรรม

เนื่องจากตลาดสบู่ในยุคปัจจุบันมีอัตราการขยายตัวค่อนข้างต่ำ
ถึงแม้ว่าสบู่จะเป็นสินค้าอุปโภคที่จำเป็นในการดำรงชีวิตประจำวัน
แต่การแข่งขันทางการตลาดมีค่อนข้างสูง
คาดว่าปริมาณความต้องการภายในประเทศจะขยายตัวตามจำนวนประชากร ตลาดบริโภค เช่น
ลูกอม ลูกกวาด เป็นสินค้าหลักของบริษัทเช่นกันและเป็นที่รู้จักกันดีในกลุ่มผู้บริโภค
นอกจากนี้ได้ขยายตลาดออกสู่ต่างประเทศมากขึ้น เช่น ขยายตลาดสบู่ไปสู่ประเทศเพื่อนบ้าน เช่น
เมียนมาร์ มาเลเซีย สิงคโปร์

(3) การจัดหาผลิตภัณฑ์หรือบริการ

(ก) บริษัทมีโรงงานผลิต 3 โรงงาน สำหรับผลิตสบู่ เครื่องสำอาง ลูกอมและ
สายผลิตช็อคโกแลต ตั้งอยู่เลขที่ 70 หมู่ 13 ถนนปู่เจ้าสมิงพราย ตำบลบางหญ้าแพรก
อำเภอพระประแดง จังหวัดสมุทรปราการ 10130

กำลังการผลิตและปริมาณการผลิต

กำลังการผลิตปี 2547 ดังนี้ ผลิตภัณฑ์สบู่มีกำลังการผลิตเต็มที่ 15,000 ตัน ปริมาณการผลิตจริง
10,443 ตัน การใช้กำลังการผลิตร้อยละ 70 ผลิตภัณฑ์เครื่องสำอางมีกำลังการผลิตเต็มที่ 5,000
ตัน ปริมาณการผลิตจริง 2,017 ตัน การใช้กำลังการผลิตร้อยละ 40 ผลิตภัณฑ์กลีเซอรีน
(ผลิตภัณฑ์พลอยได้) กำลังการผลิตเต็มที่ 850 ตัน ปริมาณการผลิตจริง 699 ตัน
การใช้กำลังการผลิตร้อยละ 82
ผลิตภัณฑ์ลูกอม ลูกกวาดมีกำลังการผลิตเต็มที่ 5,000 ตัน ปริมาณการผลิตจริง 2,705 ตัน
การใช้กำลัง
การผลิตร้อยละ 54 การดำเนินโครงการเพิ่มประสิทธิภาพในการผลิต
และพัฒนามาตรฐานการผลิตเพื่อเพิ่มศักยภาพการแข่งขันได้ในภูมิภาคนี้
เนื่องจากมีการเริ่มเปิดการค้าเสรี (อาฟต้า)

วัตถุดิบที่ใช้ในการผลิต

บริษัทมีนโยบายที่จะจัดหาวัตถุดิบจากแหล่งภายในประเทศ วัตถุดิบที่ใช้ใน
การผลิตส่วนใหญ่มาจากแหล่งภายในประเทศ
และมีวัตถุดิบจำเป็นบางชนิดซึ่งหาซื้อไม่ได้ภายในประเทศหรือไม่ได้มาตรฐาน
ก็จะสั่งซื้อจากต่างประเทศ อาทิเช่น ซื้อจากประเทศฟิลิปปินส์ สิงคโปร์ อังกฤษและสหรัฐอเมริกา
วัตถุดิบซื้อในประเทศ ได้แก่ น้ำมันปาล์ม น้ำมันมะพร้าว น้ำตาลทราย กลูโคส เป็นต้น
วัตถุดิบจำเป็นบางชนิดซึ่งหาซื้อไม่ได้ภายในประเทศหรือไม่ได้มาตรฐาน จะสั่งซื้อจากต่างประเทศ
เช่น
หัวน้ำมันหอม เคมีภัณฑ์อื่น ๆ เป็นต้น สัดส่วนการจัดหาวัตถุดิบภายในประเทศประมาณร้อยละ 85
และ
จัดหาจากต่างประเทศประมาณร้อยละ 15

การใช้เทคโนโลยีในการผลิต

จากประสบการณ์และการถ่ายทอดจากผู้ชำนาญการผลิตและการซื้อเทคโนโลยีจากต่างประเทศ
ความเพียงพอของเครื่องจักรและบุคลากร ทำให้บริษัทสามารถบริหารงาน
ได้อย่างมีประสิทธิภาพ การผลิตอาจมีเทคโนโลยีใหม่ที่มีประสิทธิภาพกว่าปัจจุบันแต่ต้องลงทุนมาก
เครื่องจักรในการผลิตอาจปรับเปลี่ยนให้มีประสิทธิภาพและผลิตสินค้าที่มีคุณภาพดียิ่งขึ้น
บริษัทมีสัญญาการให้ความช่วยเหลือด้านเทคนิคจากผู้เชี่ยวชาญ
สาระสำคัญคือให้คำปรึกษาแนะนำด้านสูตรและกรรมวิธีการผลิต
แนะนำฝึกสอนช่วยแก้ปัญหาเมื่อต้องการ โดยต้องจ่ายค่าให้ความช่วยเหลือด้านเทคโนโลยีร้อยละ
7 - 20 ของยอดขาย บริษัทได้ปรับปรุงงานด้านระบบคุณภาพอย่างต่อเนื่อง
และได้รับการต่ออายุใบรับรองมาตรฐานการผลิตที่ดี GMP สำหรับการผลิตอาหารและเครื่องสำอาง
ส่วนโรงงานผลิตอาหารได้รับ
มาตรฐานระบบคุณภาพ ISO9001:2000 และ HACCP
บริษัทได้ตั้งหน่วยงานเพื่อรับผิดชอบโครงการพัฒนาและปรับปรุงเพื่อยกระดับคุณภาพของกลุ่มผู้ผลิตบรรจุภัณฑ์ให้แก่บริษัท
มีผู้ผลิตที่ได้รับการรับรอง (Certified Vendor) จากบริษัทจำนวน 9 ราย
ด้านการยกระดับและปรับปรุงโรงงาน กระบวนการผลิตและความสามารถการผลิต
บริษัทได้ปรับปรุงระบบคุณภาพน้ำ DI เพื่อรองรับตามมาตรฐานของลูกค้า
สำหรับการปรับปรุงระบบการบำบัดน้ำเสียในส่วนสุดท้ายได้เสร็จสิ้นสมบูรณ์
และน้ำที่ผ่านการบำบัดมีคุณภาพ
ดีกว่าระดับมาตรฐานที่ราชการกำหนด มีระบบการจัดการคุณภาพทั่วทั้งองค์กร (TQM)
อันเป็นโครงการปรับปรุงเพิ่มผลผลิตและคุณภาพระยะเวลา 2 ปี
ภายใต้การสนับสนุนของสมาคมมาตรฐานญี่ปุ่น (JSA) และสถาบันมาตรฐานผลิตภัณฑ์อุตสาหกรรมไทย
(สมอ) ได้สำเร็จลงด้วยดี

(ข) ผลกระทบต่อสิ่งแวดล้อม

ตามกระบวนการผลิตของบริษัท จะมีน้ำเสียที่เกิดขึ้นจากการผลิต บริษัทได้
มีการติดตั้งเครื่องบำบัดน้ำเสียและบ่อน้ำเสีย
เพื่อพักน้ำเสียไว้โดยใช้เชื้อแบคทีเรียเป็นตัวเร่งการย่อยสลาย
จากนั้นเมื่อน้ำสะอาดก็จะปล่อยลงสู่ท่อน้ำทิ้งต่อไป

(4) งานที่ยังไม่ได้ส่งมอบ (ไม่มี)

4.  บริษัท บีเจซี มาร์เก็ตติ้ง จำกัด

(1) ลักษณะผลิตภัณฑ์หรือบริการ

ดำเนินธุรกิจการตลาดและจัดจำหน่ายสินค้าอุปโภคบริโภคที่ผลิตจากกลุ่มเบอร์ลี่ ยุคเกอร์ ได้แก่
กลุ่มสินค้า ขนมขบเคี้ยว กระดาษอนามัย เครื่องใช้ส่วนตัว และจัดจำหน่ายสินค้าจากผู้ผลิตภายนอก
ได้แก่ กลุ่มสินค้า อาหาร เครื่องดื่ม เครื่องสำอาง เครื่องใช้ส่วนตัว
และจำหน่ายสินค้าที่บริษัทเป็นตัวแทนนำเข้าจากต่างประเทศ ได้แก่ สินค้าไวน์ ที่มีความหลากหลาย
เช่น Penfolds – Top Premium range และ Andrew Garrett จากประเทศออสเตรเลีย
Paul Masson จาก แคลิฟอร์เนีย Inniskillin – Ice Wine
จากประเทศคานาดา และ Peak Eagle จากจังหวัดเพชรบูรณ์
นอกจากนี้ยังดำเนินธุรกิจค้าปลีกในร้านไวน์
Les Grands Chateaux ณ โรงแรมอิมพีเรียล ควีนส์ ปาร์ค

(2) การตลาดและภาวะการแข่งขัน

ลักษณะการตลาดแบ่งออกเป็น 2 ประเภทใหญ่ คือ Modern Trade และ Traditional Trade
ประเภท Modern Trade ประกอบด้วย ร้านสะดวกซื้อ เช่น เซเว่น-อีเลฟเว่น แฟมิลี่มาร์ท
ซุปเปอร์มาร์เก็ต และไฮเปอร์มาร์เก็ต ประเภท Traditional Trade เช่น
ร้านค้าส่งและปลีกทั่วประเทศ
สภาพการแข่งขันในปัจจุบันค่อนข้างสูง โดยมีคู่แข่งหลัก ๆ คือ ยูนิลีเวอร์ ดีทแฮล์ม พีแอนด์จี เป็นต้น
บริษัทมีสินค้าสบู่แพรอทโกลด์และสบู่นกแก้วที่ครองส่วนแบ่งตลาดเป็นอันดับ 2 รองจากสบู่ลักซ์
ที่เป็นของบริษัทคู่แข่ง ยูนิลีเวอร์ เท่านั้น

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย
ถนนสุขุมวิท 42 แขวงพระโขนง เขตคลองเตย กรุงเทพมหานคร 10110
บริษัทได้เปลี่ยนชื่อจากบริษัท
กานอง จำกัด เมื่อวันที่ 26 มีนาคม 2546 โดยเพิ่มทุนจาก 5 ล้านบาท เป็น 100 ล้านบาท
และรับโอน
ธุรกิจ ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท
เบอร์ลี่
ยุคเกอร์ จำกัด (มหาชน)

บริษัทเป็นผู้จัดจำหน่ายสินค้าที่ผลิตจากบริษัทย่อยของบริษัท เบอร์ลี่ ยุคเกอร์ จำกัด (มหาชน) ได้แก่
บริษัท เบอร์ลี่ ยุคเกอร์ เซลล็อกซ์ จำกัด ผลิตกระดาษอนามัย บริษัท รูเบีย
อุตสาหกรรม จำกัด ผลิตสบู่ เครื่องใช้ส่วนตัว และลูกอม บริษัท เบอร์ลี่ ยุคเกอร์ ฟู้ดส์ จำกัด
ผลิตขนม
ขบเคี้ยว นอกจากนี้บริษัทยังดำเนินธุรกิจแบบซื้อมาขายไป สินค้าจึงมีความหลากหลาย ทั้งจากบริษัท
ภายนอกทั้งในและต่างประเทศ

(2) ผลกระทบต่อสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ผลิตภัณฑ์ด้านเทคนิคและอุตสาหกรรม

1.  บริษัท บีเจซี เทรดดิ้ง จำกัด

(1) ลักษณะผลิตภัณฑ์หรือบริการ

(ก) การตลาดและจัดหน่าย เภสัชภัณฑ์ จาก Laboratories Besins, Biosidus, BPL,
Fujisawa, Eurodrug, Schering Finland, Pierre Fabre, Schwarz, Teijin,
Genzyme และ Taiko Pharmaceutical วัคซีนจาก Dongshin ผลิตภัณฑ์เพื่อสุขภาพของ 3M
เมนโทลาทั่ม และถุงยางอนามัย
แอนเซลล์ เวชภัณฑ์ จากผู้ผลิตในประเทศสองรายคือ Medigloves ผู้ผลิตถุงมือสวมผ่าตัด และ
Mala ผู้ผลิตถุงมือสวมตรวจคนไข้ หุ่นทดลองเพื่อการศึกษาสำหรับช่วยคนไข้ที่หมดสติ Laerdal
ผลิตภัณฑ์ด้านเทคนิค ได้แก่ ผลิตภัณฑ์ของ Stryker เครื่องมือนำร่องสำหรับผ่าตัด
อุปกรณ์ผ่าตัดกระดูก และโลหะดามกระดูก ผลิตภัณฑ์ของ EBM Technology
ระบบซอฟท์แวร์เก็บข้อมูลภาพทางการแพทย์แบบดิจิตอล ผลิตภัณฑ์
ทั่วไปและเทคโนโลยีทางภาพ ได้แก่ เครื่องทำแม่แบบสิ่งพิมพ์ระบบดิจิตอล เครื่องสแกนเนอร์
Imacon เครื่องพิมพ์ระบบดิจิตอลของ Copal และเครื่องพิมพ์สีออฟเซท HP Indigo เป็นต้น
สินค้าเครื่องเขียน
ได้แก่ ผลิตภัณฑ์เครื่องใช้สำนักงานต่าง ๆ
ซึ่งนำเข้าจากต่างประเทศและผลิตภายในประเทศที่ใช้ในสถาบันการศึกษา
หน่วยงานราชการและสำนักงานทั่วไป ภายใต้เครื่องหมายการค้าของผู้อื่น ควบคู่กับของบริษัทเอง
เช่น ผลิตภัณฑ์เครื่องใช้สำนักงาน 3M ผลิตภัณฑ์กาวและลบคำผิดยู้ฮู (UHU) กระดาษพรีเมี่ยมดับเบิ้ล
เอ (Double A) และผลิตภัณฑ์เครื่องเขียนสตาบิโล (STABILO) เป็นต้น

(2) การตลาดและภาวะการแข่งขัน

(ก)
ผลิตภัณฑ์ด้านเทคโนโลยีทางภาพและเวชภัณฑ์ของบริษัทที่จำหน่ายส่วนมากจำหน่ายภายในประเทศ
มีลูกค้ากระจายตามกลุ่มสินค้าต่าง ๆ เช่น โรงพยาบาลของรัฐและเอกชนทั่วประเทศ
ซึ่งเป็นผู้ใช้โดยตรงของเครื่องมือ อุปกรณ์การแพทย์ เวชภัณฑ์ ร้านค้าปลีกและส่งผลิตภัณฑ์ยา
หน่วยงานต่าง ๆ ที่นำสินค้าของ บริษัทไปใช้โดยตรง เช่น โรงพิมพ์ ผู้ถ่ายทำภาพยนตร์ เป็นต้น
สินค้าเครื่องเขียน
มีวางจำหน่ายในร้านค้าเครื่องเขียน ห้างสรรพสินค้า และ Modern Trade ชั้นนำทั่วไป
โดยมีพนักงานขาย
ให้บริการทั่วประเทศ
การแข่งขันของสินค้าเครื่องเขียนมีคู่แข่งซึ่งเป็นตราที่ผลิตในประเทศและนำเข้าจากต่างประเทศ
โดยเฉพาะสินค้าราคาถูกจากประเทศจีน และสินค้า House-Brand ของห้างต่าง ๆ กลยุทธ์
การแข่งขันใช้วิธีการแข่งขันด้านราคา การบริการหลังการขายและคุณภาพของสินค้า บริษัทได้เปรียบ
เชิงการค้าต่อคู่แข่งเนื่องจากเป็นธุรกิจที่รับโอนมาจากบริษัท เบอร์ลี่ ยุคเกอร์ จำกัด (มหาชน)
ที่ดำเนินธุรกิจนี้มาเป็นเวลานาน มีชื่อเสียงที่ดีจนลูกค้าไว้วางใจในการซื้อสินค้าและบริการ
ส่วนผลิตภัณฑ์เครื่องแก้วได้
หยุดการขายในระหว่างปี 2547

(3) การจัดหาผลิตภัณฑ์หรือบริการ

(ก) สำนักงานตั้งอยู่ที่ อาคารเบอร์ลี่ ยุคเกอร์ 99 ซอยรูเบีย
ถนนสุขุมวิท 42 แขวงพระโขนง เขตคลองเตย กรุงเทพมหานคร 10110
เริ่มจดทะเบียนจัดตั้งบริษัทเมื่อวันที่ 7 มีนาคม 2546 และเริ่มประกอบการตั้งแต่เดือนพฤษภาคม
2546 โดยรับโอนธุรกิจ ผลิตภัณฑ์และพนักงาน
ทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่ ยุคเกอร์ จำกัด
(มหาชน) โดยมีธุรกิจหลัก 3 ฝ่าย คือ เวชภัณฑ์ เทคโนโลยีทางภาพ และสินค้าเครื่องเขียน

(2) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2.  บริษัท เบอร์ลี่ ยุคเกอร์ สเปเชียลตี้ส์ จำกัด

(1) ลักษณะผลิตภัณฑ์หรือบริการ

การตลาดและจัดจำหน่ายผลิตภัณฑ์ในกลุ่มธุรกิจ ดังนี้ กลุ่มวัตถุดิบเบเกอรี่
บริษัทมีห้องปฏิบัติการซึ่งมีเครื่องมือสาธิตขั้นตอนการทำเบเกอรี่ที่ทันสมัยและสมบูรณ์แบบ
ควบคู่ไปกับการสาธิตสินค้าโดยการบรรยายนอกสถานที่
และส่งเสริมการขยายตลาดด้วยการนำเสนอสินค้าที่มีคุณภาพจาก
ผู้ผลิตชั้นนำของโลก ผลิตภัณฑ์ต่าง ๆ ได้แก่ ยีสต์ “La Parisinne” ของบริษัท DSM ผลิตภัณฑ์
Dutch Cocoa และยังมีผลิตภัณฑ์ Ovalet จากบริษัท Bakel และผลิตภัณฑ์ใหม่ ๆ เช่น Dimond
Glaze และเกลืออินทรีย์
คุณภาพสูงของ Verdugt เป็นต้น บริษัทนำเข้าสินค้าส่วนใหญ่จากทวีปยุโรป อเมริกาและเอเซีย
ซึ่งจัดจำหน่ายภายใต้ตราสินค้าเดิมของผู้ผลิต โดยบางผลิตภัณฑ์มีการปรับเปลี่ยนการบรรจุ
หรือการบดผสม เพื่อเพิ่มมูลค่าให้แก่สินค้าในห่วงโซ่อุปทาน กลุ่มเคมีอุตสาหกรรม ได้แก่
สารทำความเย็น Suva
ตัวทำละลาย Vertrel ผลิตภัณฑ์ของ Dupont และของบริษัท Petroferm, Shandong และ
SRF ปิโตรเคมีภัณฑ์ ได้แก่ สารผสมหล่อลื่นใช้ในอุตสาหกรรมน้ำมันคุณภาพสูง Elco และ King
ผลิตภัณฑ์เมลามีนของ DKM สารเคลือบผิว ผลิตภัณฑ์ของบริษัท Rohm & Haas ผลิตภัณฑ์ Pigment
และ Benzoin ของ Hunan, Habich และ Caffaro กลุ่มเคมีผสมอาหารและเครื่องสำอาง
ผลิตภัณฑ์ของกลุ่มนี้อยู่ในตลาดของอุตสาหกรรมด้าน Flavor, Cosmetics และ Food
Ingredient ผลิตภัณฑ์ของ Danisco ได้ขยายธุรกิจไปยังตลาดที่ศักยภาพสูง
ในด้าน Flavor และ Functional System และ Textural Systems
นอกจากนี้ยังมีผลิตภัณฑ์ประเภท Emulsifier และ Bio Systems
ในส่วนของผลิตภัณฑ์ถนอมอาหาร โซเดียม เบนโซเอท Purox S เป็นผลิตภัณฑ์
คุณภาพสูงของ DSM ผลิตภัณฑ์ “Kolguard” Modified Starch ของบริษัท Tate & Lyle
ผลิตภัณฑ์หลักประกอบด้วย Fat, Titanium Dioxide และ Guar Gum ของบริษัท Loders
Croklaan, Kemira and Lotus
ผลิตภัณฑ์ Biocide ของบริษัท Rohm & Haas บริษัท Cosmetochem และ บริษัท Vanderbilt
นอกจากนี้ยังมีผลิตภัณฑ์ Atrium ซึ่งจะมีบทบาทสำคัญในอนาคต และบริษัท Jean Niel
จะขยายธุรกิจเข้าสู่ตลาด
เครื่องหอมที่ใช้ในการผลิตเครื่องสำอางและน้ำหอมในตลาดชั้นนำที่ต้องใช้เทคนิคพิเศษในการผลิต
การตลาดและภาวะการแข่งขัน

(2) การตลาดและภาวะการแข่งขัน

(ก) ธุรกิจหลักมีการเติบโตอย่างต่อเนื่องในปี 2547 โดยเฉพาะในกลุ่มเคมี
อุตสาหกรรม บริษัทมีลูกค้ากว่า 2,500 ราย เพิ่มขึ้นมากกว่าปีก่อน
ซึ่งเป็นลูกค้าภายในประเทศเป็นหลัก โดยอยู่ในกลุ่มบริษัทผู้ผลิต ผู้ค้าส่ง ผู้ค้ารายย่อยทั่วประเทศ

(2) สภาพการแข่งขันภายในอุตสาหกรรม

บริษัทเป็นผู้นำเข้าเคมีภัณฑ์และวัตถุดิบเคมีรายใหญ่ที่สุดของประเทศไทย
มีผลิตภัณฑ์จากบริษัทผู้ผลิตที่มีชื่อเสียงเป็นที่รู้จัก และยังเป็นบริษัทคู่ค้ากับกลุ่มบริษัท เบอร์ลี่ ยุคเกอร์
มาเป็นเวลานาน
ผลิตภัณฑ์ของบริษัทได้รับการยอมรับในด้านของคุณภาพและการให้บริการด้านเทคนิคที่ชำนาญ
ผลิตภัณฑ์วัตถุดิบปรุงแต่งอาหารนำเข้าโดยได้รับใบอนุญาตจากองค์การอาหารและยาทุกผลิตภัณฑ์

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย
ถนนสุขุมวิท 42 แขวงพระโขนง เขตคลองเตย กรุงเทพมหานคร 10110

ผลิตภัณฑ์ที่นำเข้าทั้งหมดเป็นตราของเจ้าของสินค้าที่นำเข้าจาก ทวีปยุโรป อเมริกาและเอเซีย
บริษัทมีห้องปฏิบัติการเพื่อสาธิตขั้นตอนข้อมูลแก่ลูกค้า
และบริการตอบข้อซักถามในด้านเทคนิคซึ่งได้รับการสนับสนุนด้านข้อมูลจากบริษัทผู้ผลิตสินค้าโดยตรง

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

ธุรกิจก่อสร้างและวิศวกรรม

1. บริษัท บีเจซี เอ็นจิเนียริ่ง จำกัด

  (1) ลักษณะผลิตภัณฑ์หรือบริการ

ดำเนินธุรกิจเป็นตัวแทนจำหน่ายและทำการตลาด ออกแบบ ติดตั้งและให้บริการหลังการขาย
สำหรับผลิตภัณฑ์ อุปกรณ์และระบบวิศวกรรมประเภทต่าง ๆ แบ่งออกเป็น 6 กลุ่มผลิตภัณฑ์ ได้แก่
ระบบขนถ่ายสินค้า (Material Handling) ระบบควบคุมอัตโนมัติ (Automation and
Control) อุปกรณ์เครื่องจักรอุตสาหกรรม (Industrial Equipment)
ระบบและอุปกรณ์จัดเก็บสินค้า (Logistics and Warehousing)
ระบบจัดการผลิตภัณฑ์อาหารและเครื่องดื่ม (Food and Beverage Solution Systems)
สิ่งแวดล้อมและพลังงาน (Environment & Energy) ผลิตภัณฑ์ทั้ง 6 กลุ่ม ได้แก่
รอกและระบบปั้นจั่นของ Morris Material Handling จากประเทศอังกฤษ
ระบบควบคุมอัตโนมัติจาก Siemens แบตเตอรี่และ
แท่นชาร์จ จาก Hoppecke สายไฟอุตสาหกรรม อุปกรณ์เครื่องจักรอุตสาหกรรม เช่น
เครื่องชั่งรถบรรทุกและแผ่นใยสังเคราะห์ อุปกรณ์คลังสินค้าและขนส่งสินค้าซึ่งใช้โปรแกรม Bulk
Door ระบบจัดการ
ผลิตภัณฑ์อาหารและเครื่องดื่มโดยเป็นตัวแทนจำหน่ายแผ่นกรองและไส้กรองจาก PALL
Corporation และเครื่องจักรทำความสะอาดขวดของ Crown-Baele
และระบบจัดการสิ่งแวดล้อม บริษัทนำเข้าสินค้าจาก
ทวีปยุโรป สหรัฐอเมริกาและเอเซีย
จัดจำหน่ายสินค้าทั้งที่เป็นตราเดิมของผู้ผลิตและภายใต้ชื่อการค้าของบริษัทได้แก่ Bermatic,
Berlitronic, Berlicrane และ BJCStorage System

(2) การตลาดและภาวะการแข่งขัน

(ก) ธุรกิจในปีที่ผ่านมาอยู่ในสภาวะที่เติบโตมากขึ้น
แต่ยังมีผลิตภัณฑ์ที่บริษัทเป็นตัวแทนจำหน่ายบางส่วนยังคงได้รับผลกระทบจากภาวะเศรษฐกิจถดถอย
และยังมีคู่แข่งจากในประเทศและต่างประเทศอีกด้วย ลูกค้าหลักร้อยละ 95 เป็นกลุ่มอุตสาหกรรม
ส่วนที่เหลืออีกร้อยละ 5 เป็นการ
ขายปลีก ทั้งนี้การจัดเก็บสินค้าและบริการส่งสินค้าให้แก่ลูกค้าดำเนินการโดยบริษัท เบอร์ลี่ ยุคเกอร์
โลจิสติกส์ จำกัด และยังได้ร่วมกับบริษัท ธนสินธิ จำกัด ในการผลิตโครงสร้างเหล็กที่ได้มาตรฐาน
มีทีมงานที่ให้บริการลูกค้าหลังการขายที่มีประสิทธิภาพ เพื่อทำให้ลูกค้าเกิดความพึงพอใจสูงสุดอีกด้วย

(ข) บริษัทเป็นผู้นำเข้าผลิตภัณฑ์เกี่ยวกับวิศวกรรมจากบริษัทต่างชาติหลายประเทศ
ซึ่งส่วนหนึ่งได้ประกอบธุรกิจร่วมกันเป็นเวลาหลายปีแล้ว
ราคาของสินค้าอิงจากราคาตลาดโลกและอัตราแลกเปลี่ยนเงินตราต่างประเทศเป็นส่วนใหญ่
แต่ก็ยังมีการแข่งขันด้านราคาอย่างรุนแรง สินค้าส่วนใหญ่ได้รับการรับรองจากสถาบันต่าง ๆ
จึงทำให้สินค้าที่บริษัทเป็นผู้จัดจำหน่ายเป็นที่น่าเชื่อถือและนิยมกันทั่วไป

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย
ถนนสุขุมวิท 42 แขวงพระโขนง เขตคลองเตย กรุงเทพมหานคร 10110
เริ่มจดทะเบียนจัดตั้งบริษัทเมื่อวันที่ 7 มีนาคม 2546 โดยรับโอนธุรกิจ
ผลิตภัณฑ์และพนักงานทั้งหมดรวมทั้งผู้ร่วมค้ามาจากหน่วยงานเดิมที่ดำเนินการอยู่ในบริษัท เบอร์ลี่
ยุคเกอร์ จำกัด (มหาชน)

ผลิตภัณฑ์ที่นำเข้าทั้งหมดเป็นตราของเจ้าของสินค้าจากทวีปยุโรป อเมริกาและเอเซีย
มีสินค้าบางประเภทที่บริษัทจำหน่ายในตราสินค้าของบริษัทเอง บริษัทเน้นการพัฒนาธุรกิจ
เป็นหลัก โดยสรรหาผลิตภัณฑ์ใหม่ออกสู่ตลาด สร้างความหลากหลายและเป็นทางเลือกใหม่ให้กับ
ลูกค้า รวมทั้งขยายคุณภาพทางด้านบริการ ริเริ่มเทคโนโลยีใหม่ ๆ
และพัฒนาระบบมาตรฐานในการดำเนินธุรกิจอย่างต่อเนื่อง

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

2. บริษัท ไทย-สแกนดิค สตีล จำกัด

(1) ลักษณะผลิตภัณฑ์หรือบริการ

ดำเนินธุรกิจออกแบบ ผลิต จัดจำหน่าย และชุบสังกะสีโดยวิธีจุ่มร้อน
โครงสร้างเสาสายส่งไฟฟ้าแรงสูง สถานีไฟฟ้าย่อย เสาโทรคมนาคม
ทั้งภายในประเทศและต่างประเทศ

(2) การตลาดและภาวะการแข่งขัน

(ก) บริษัทมุ่งเน้นในเรื่องคุณภาพและการส่งมอบอย่างรวดเร็วตรงต่อเวลา
ส่งผลให้บริษัทเป็นผู้ผลิตโครงสร้างเหล็กชุบสังกะสีเพื่องานสื่อสารและโทรคมนาคมที่ใหญ่ที่สุดในประเทศไทย
ซึ่งบริษัทมีส่วนแบ่งในตลาดนี้ร้อยละ 65
ฐานลูกค้าต่างประเทศซึ่งเป็นบริษัทผู้รับเหมาระหว่างประเทศ
และส่งออกไปยังประเทศในแถบอัฟริกา อาทิเช่น ไนจีเรีย คาเมรูน กาน่า และประเทศเพื่อนบ้าน
เช่น
ฟิลิปปินส์ ลาว กัมพูชา และเวียดนาม เป็นต้น ในส่วนโครงสร้างเสาไฟฟ้าแรงสูง
บริษัทจะทำการประมูล
โดยตรงกับการไฟฟ้าฝ่ายผลิตแห่งประเทศไทย
และประมูลผ่านผู้รับเหมาหลักในกรณีโครงการประเภท Turnkey
เพื่อเป็นผู้ผลิตโครงสร้างเสาไฟฟ้าแรงสูง

(2) สภาพการแข่งขันภายในอุตสาหกรรม

อุตสาหกรรมโครงสร้างเหล็กชุบสังกะสีในประเทศมีผู้ประกอบการ 5 ราย
โดยเป็นผู้ประกอบการขนาดใหญ่ 2 ราย และขนาดกลาง 3 ราย
บริษัทเป็นผู้นำตลาดมีส่วนแบ่งการตลาดร้อยละ 45
สภาพการแข่งขันในช่วงปีที่ผ่านมาได้เพิ่มความรุนแรงมากขึ้น เนื่องจากมีผู้ประกอบการ
ขนาดกลางเพิ่มอีกหนึ่งราย
บริษัทยังคงสามารถรักษาสถานะความเป็นผู้นำอยู่ได้ด้วยคุณภาพที่ได้รับการ
รับรองมาตรฐาน ISO 9001 และภาครัฐเริ่มดำเนินโครงการใหม่ ๆ
ซึ่งจะมีความต้องการใช้โครงสร้างเหล็กชุบสังกะสีเพิ่มขึ้นอย่างน้อย 50,000 ตัน

(3) การจัดหาผลิตภัณฑ์หรือบริการ

(ก) สำนักงานและโรงงานของบริษัทตั้งอยู่ที่ 7 ถนนไอ-ห้า นิคมอุตสาหกรรม
มาบตาพุด ตำบลมาบตาพุด อำเภอเมือง จังหวัดระยอง 21150 ก่อตั้งเมื่อปี 2534
โดยการร่วมทุนระหว่างบริษัท เบอร์ลี่ ยุคเกอร์ จำกัด (มหาชน) บริษัท Jarlso Fabrik A/S
และ บริษัท Betonmas A/S จากประเทศนอร์เวย์
บริษัทได้ใช้เทคโนโลยีและกระบวนการผลิตที่ทันสมัย ตั้งแต่ขั้นตอนการออกแบบ การเตรียม
การผลิต และการควบคุมติดตามผลการผลิต
เครื่องจักรหลักในการผลิตจะควบคุมโดยระบบคอมพิวเตอร์
โดยมีการเชื่อมต่อกับฐานข้อมูลการออกแบบหรือที่เรียกกันว่าระบบ CAD/CAM
บริษัทยังได้ติดตั้งหุ่นยนต์สำหรับใช้ในการเชื่อม เพื่อยกระดับคุณภาพและเพิ่มผลผลิต
โดยได้เริ่มใช้งานในปลายปี 2547 เป็นต้นมา
ในกระบวนการชุบสังกะสีโดยวิธีจุ่มร้อน บริษัทมีเตาชุบสังกะสีที่เป็นเซรามิคขนาดใหญ่ที่สุดในอาเซียน
ที่มีอายุการใช้งานมากกว่า 30 ปี บริษัทมีนโยบายที่จะสนับสนุนสินค้าที่ผลิตภายในประเทศ
สัดส่วนวัตถุดิบกว่าร้อยละ 80 ซื้อจากผู้ผลิตภายในประเทศ ซึ่งประกอบด้วย เหล็กฉาก เหล็กแผ่น
และแร่สังกะสี บริษัทมีความสามารถผลิต 20,000 ตันต่อปี และสามารถชุบสังกะสีได้ 25,000
ตันต่อปี

(2) ผลกระทบสิ่งแวดล้อม

วัสดุเหลือใช้มากกว่าร้อยละ 95 สามารถนำกลับไปหลอมและผลิตเป็น
วัตถุดิบใหม่ บริษัทเล็งเห็นความสำคัญของการรับผิดชอบต่อสังคมและสิ่งแวดล้อม
โดยได้รับการรับรองคุณภาพ ISO 14001 เมื่อเดือนธันวาคม 2547
ในส่วนกระบวนการชุบที่เกิดควันขึ้นบ้างในภาวะที่อากาศมีความหนาแน่นสูง
บริษัทได้ว่าจ้างบริษัทที่ได้รับการรับรองมาตรฐานการตรวจสอบมลพิษ ทำการตรวจ
วัดค่าต่าง ๆ ซึ่งปรากฏว่าอยู่ต่ำกว่าเกณฑ์มาตรฐานที่ได้กำหนดไว้ตามกฎหมาย บริษัทได้ติดตั้งระบบ
กำจัดควันที่เกิดขึ้นให้เหลือน้อยที่สุด และมีการปรับปรุงเพิ่มเติมระบบอื่น ๆ ให้มีประสิทธิภาพมากขึ้น

(4) งานที่ยังไม่ได้ส่งมอบ (ไม่มี)

โลจิสติกส์

1. บริษัท เบอร์ลี่ ยุคเกอร์ โลจิสติกส์ จำกัด

(1) ลักษณะผลิตภัณฑ์หรือบริการ

เป็นผู้ให้บริการการบริหารคลังสินค้าอิสระ การจัดเก็บ และการกระจายสินค้า
ทั่วประเทศ รวมทั้งการให้บริการการออกของผ่านพิธีการศุลกากรทั้งนำเข้าและส่งออกสินค้า
ธุรกิจแบ่งเป็น 3 กลุ่มใหญ่คือ บริการคลังสินค้ามีรายได้ร้อยละ 54 บริการจัดส่งสินค้าร้อยละ 37
และพิธีการศุลกากร
ร้อยละ 9 ธุรกิจหลักยังคงเป็นการให้บริการแก่กลุ่มบริษัทและขยายการบริการสู่บริษัทอื่น ๆ นอกกลุ่ม

(2) การตลาดและภาวะการแข่งขัน

(ก) บริษัทเน้นกลยุทธ์ในการเพิ่มคุณค่าธุรกิจ คุณภาพของการบริการ และความ
พอใจของลูกค้า ตลอดจนความสัมพันธ์กับลูกค้า ลักษณะลูกค้าส่วนใหญ่ร้อยละ 95 เป็นกลุ่มบริษัท
ความเสี่ยงจึงขึ้นอยู่กับธุรกิจของบริษัทในกลุ่ม
บริษัทจะได้รับผลกระทบหากมีการเปลี่ยนแปลงอย่างรุนแรงของธุรกิจและยอดจำหน่าย
กลุ่มลูกค้าเป้าหมายอื่นได้แก่ ลูกค้าขนาดกลางและขนาดย่อมซึ่งไม่ต้องการ
ลงทุนด้านคลังสินค้าของตนเอง การเพิ่มคุณค่าของบริการด้วยการนำเทคโนโลยีใหม่ ๆ มาใช้
ปัจจุบันบริษัทใช้ระบบอีเล็กทรอนิคส์ร่วมกับกรมศุลกากรเพื่อการออกของกับสินค้าที่ส่งมาทางอากาศร้อยละ
80และสินค้าทางเรือร้อยละ 50
นอกจากนี้บริษัทได้รับการแต่งตั้งให้เป็นตัวแทนออกของรับอนุญาตจาก
กรมศุลกากร

(2) สภาพการแข่งขันภายในอุตสาหกรรม

การแข่งขันระดับบนและกลางไม่รุนแรงเท่าระดับล่าง
เพราะผู้ให้บริการระดับมืออาชีพที่มีคลังสินค้าใหญ่ที่ทันสมัยมีจำนวนจำกัด
จำนวนคู่แข่งขันโดยประมาณมี 10 ราย และบริษัทอยู่ในระดับ 5 รายแรก

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ อาคารเบอร์ลี่ ยุคเกอร์ 99 ซอยรูเบีย
ถนนสุขุมวิท 42 แขวงพระโขนง เขตคลองเตย กรุงเทพมหานคร 10110 บริษัทมีคลังสินค้า 3 แห่ง
ตั้งอยู่ที่
1) เลขที่ 48 ซอยสมานฉันท์-บาโบส ถนนสุขุมวิท 42 แขวงพระโขนง เขตคลองเตย
กรุงเทพมหานคร
2) เลขที่ 91 หมู่ที่ 15 ตำบลราชาเทวะ อำเภอบางพลี จังหวัดสมุทรปราการ และ 3) เลขที่
228 หมู่ที่ 1 ถนนราษฎร์บูรณะ แขวงราษฎร์บูรณะ เขตราษฎร์บูรณะ กรุงเทพมหานคร

บริษัทมีผู้เชี่ยวชาญด้านโลจิสติกส์จากต่างประเทศและผู้บริหารมืออาชีพ
ภายในประเทศ โครงการในอนาคต คือการร่วมพันธมิตรกับบริษัทคู่ค้าในอุตสาหกรรมเดียวกันเพื่อ
ให้บริการลูกค้าทั่วไปได้กว้างขวางและครบวงจร เสมือนหนึ่งเป็นศูนย์กลางบริการโลจิสติกส์
เพิ่มปริมาณการจัดส่งสินค้าอันเกี่ยวเนื่องกับธุรกิจพาณิชย์อีเล็กทรอนิคส์

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)

เทคโนโลยีสารสนเทศ

1.  บริษัท ที.ซี.ซี. เทคโนโลยี จำกัด

(1) ลักษณะผลิตภัณฑ์หรือบริการ

ประกอบธุรกิจศูนย์คอมพิวเตอร์ และสารสนเทศ (Data Center)
ซึ่งเน้นการให้บริการพื้นที่เช่าสำหรับเซิร์ฟเวอร์ การให้บริการจัดการระบบ ได้แก่
บริการดูแลระบบเครือข่าย (Network Monitoring Service) บริการดูแลระบบการทำงาน
(Performance Monitoring Service) บริการระบบสำรองข้อมูล (Backup & Recovery
Service) บริการดูแล Application Hosting Service สำหรับระบบ Mission Critical
Application เช่น ระบบ SAP บริการดูแลระบบรักษาความปลอดภัย (Security
Provisioning Service) บริการ Functional & Technical Support
บริการโครงข่ายเคเบิลใยแก้วภายในอาคารเอ็มไพร์ และการให้บริการศูนย์คอมพิวเตอร์สำรอง
(Disaster Recovery & Business Continuity)

(2) การตลาดและภาวะการแข่งขัน

(ก) บริษัทเน้นการให้บริการด้านคุณภาพ
ไม่เน้นกลยุทธ์การตัดราคาเนื่องจากธุรกิจของบริษัทอยู่ในประเภท Premium
ด้วยบริการจากศูนย์คอมพิวเตอร์ระดับ Tier 4
ซึ่งถูกออกแบบมาให้เหมาะสมในการรองรับการทำงานของระบบ Mission Critical
Application ลูกค้าเป็นกลุ่มบริษัทในเครือ ภาครัฐและเอกชน สถาบันการเงิน
บริษัททั้งในและต่างประเทศ รายได้ส่วนใหญ่มาจากลูกค้ากลุ่มบริษัท
ในเครือร้อยละ 90 บริษัทมีแผนงานเพิ่มลูกค้าภาครัฐและเอกชนร้อยละ 50 – 60
ช่องทางการจำหน่ายมาจาก
ลูกค้าโดยตรง ลูกค้าจากบริษัท ฮิวเลตต์ แพคการ์ด และจากบริษัทที่เป็นหุ้นส่วนทางธุรกิจ เช่น
NIIT และ PM-B เป็นต้น ในปี 2547 บริษัทได้ขยายตัวโดยมียอดขายเพิ่มขึ้นถึงร้อยละ 40

(2) สภาพการแข่งขันภายในอุตสาหกรรม

การแข่งขันไม่รุนแรงมาก แม้ว่าจะมีจำนวนผู้ให้บริการเพิ่มขึ้นตามแนวโน้มตลาดที่มีภาวะสดใสมากขึ้น
ทั้งนี้เนื่องจากบริษัทผู้ให้บริการมีพื้นฐานและความชำนาญในด้านที่ต่างกัน
จึงเน้นการให้บริการและกลุ่มเป้าหมายที่ต่างกัน
ในประเทศไทยธุรกิจนี้ยังมีโอกาสเติบโตได้เนื่องจากปัจจัยต่าง ๆ ได้แก่
การขยายตัวอย่างรวดเร็วของธุรกิจ Outsourcing การสนับสนุนของกระทรวงไอซีที
เพื่อเพิ่มจำนวนบรอดแบนด์ภายในประเทศ
การตื่นตัวของภาคธุรกิจการเงินเพื่อเตรียมพร้อมรองรับผลกระทบจากภัยพิบัติ
และภัยคุกคามจากการก่อการร้าย บริษัทคู่แข่งมีประมาณ 16 ราย บริษัทถือว่าอยู่ในอันดับต้น

(3) การจัดหาผลิตภัณฑ์หรือบริการ

(ก) สำนักงานของบริษัทตั้งอยู่ที่ 195 อาคารเอ็มไพร์ทาวเวอร์ ชั้น 30
ถนนสาทรใต้ แขวงยานนาวา เขตสาทร กรุงเทพ 10120 ก่อตั้งเมื่อวันที่ 7 สิงหาคม 2544
ทุนจดทะเบียน 120
ล้านบาท ในปี 2546 บริษัท เบอร์ลี่ ยุคเกอร์ จำกัด (มหาชน) ได้เข้ามาลงทุนในกิจการ
ถือหุ้นร้อยละ 51 บริษัทมีศูนย์คอมพิวเตอร์ 2 แห่ง แห่งแรกคือที่อาคารเอ็มไพร์ทาวเวอร์ มีพื้นที่
200 ตารางเมตรสำหรับวางเซิร์ฟเวอร์จำนวน 100 ตู้
และได้ขยายเพิ่มอีกแห่งเป็นศูนย์ดาต้าเซ็นเตอร์เชิงพาณิชย์ตั้งอยู่ที่ 44 อาคาร
เนชั่น 2 ชั้น 3 หมู่ 10 ถนนบางนา-ตราด กม. 5 กรุงเทพ 10260 มีพื้นที่ 800 ตารางเมตร
ที่มีความพร้อม
ในด้านระบบสำรอง และมีความยืดหยุ่นตามความต้องการของลูกค้า
รวมทั้งได้บรรลุข้อตกลงด้านการตลาดกับ Equinix Inc. จากประเทศสหรัฐอเมริกา
ซึ่งเป็นผู้ให้บริการทางด้านศูนย์ข้อมูลเครือข่ายและบริการอินเตอร์เน็ตที่ใหญ่ที่สุดของโลก

(ข) ผลกระทบสิ่งแวดล้อม (ไม่มี)

(4) งานที่ยังไม่ได้ส่งมอบ (ไม่มี)